Keletso: Bua le ba bang ka tsela eo u neng u ka rata hore ba bue le uena ka eona. Ho pheha khang ho sa hlokahale kapa ho soma ba bang, hammoho le ho ba nyenyefatsa kapa ho iketsa ea lokileng ebe u nyatsa ba bang, ho ka etsa hore batho ba balehele thōko le uena. Ba tla u rata haholoanyane haeba ‘ seo u se buang kamehla e le se nang le mosa. ’—Bakolose 4:6. Joshua ea qotsitsoeng pejana o re: “Ha ho qala ho cha batho ba bangata ba ne ba bonahala ba sa tšoha empa ba senya nako ka lintho tse se nang thuso. E mong o ile a tima k’homphieutha ea hae, e mong a leka ho tšela metsi ka botlolong. Athe monna e mong eena o ile a re; ‘Mohlomong re ka ema hanyane.’” Le hoja batho ba bang ba ne ba lieha ho etsa lintho Joshua o ile a re: “Ha re tsoeng!” Ba tlohela lintho tseo ba neng ba ntse ba li etsa eaba kaofela ba tsoa ba matha. A boela a re: “Haeba e mong a ka oela, ha re mo thuseng e le hore re pholohe kaofela.”